รัฐบาลไทย-ข่าวทำเนียบรัฐบาล-รมว.ดีอี เร่งแก้ปัญหากลโกงออนไลน์ผ่าน COD เปิดก่อนจ่าย พร้อมลุยขับเคลื่อน Digital ID ผ่าน 8 มาตรการ
วันจันทร์ที่ 13 พฤศจิกายน 2566
รมว.ดีอี เร่งแก้ปัญหากลโกงออนไลน์ผ่าน COD เปิดก่อนจ่าย พร้อมลุยขับเคลื่อน Digital ID ผ่าน 8 มาตรการ
รมว.ดีอี เร่งแก้ปัญหากลโกงออนไลน์ผ่าน COD เปิดก่อนจ่าย พร้อมลุยขับเคลื่อน Digital ID ผ่าน 8 มาตรการ
กระทรวงดิจิทัลฯ ชี้Digital IDสําคัญต่อธุรกิจ และชีวิตประจําวัน เดินหน้าขับเคลื่อนการพิสูจน์ตัวตนผ่าน8มาตราการหลัก พร้อมกําหนดแนวทางในการเก็บเงินปลาย (Cash on Delivery)สําหรับธุรกิจออนไลน์
นางสาววงศ์อะเคื้อ บุญศล โฆษกกระทรวงดิจิทัลเพื่อเศรษฐกิจและสังคม ฝ่ายการเมือง (ดีอี) กล่าวว่า จากการประชุมหารือเพื่อผลักดันการดําเนินงานในระดับนโยบายที่สําคัญเกี่ยวการส่งเสริมการทําธุรกรรมทางอิเล็กทรอนิกส์ของประเทศ โดยมีนายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานในการประชุม พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม คณะที่ปรึกษารัฐมนตรี ดีอี และสํานักงานพัฒนาธุรกรรมทางอิเล็กทรอนิกส์ หรือETDAภายใต้บทบาทของการกํากับดูแลและการส่งเสริมการทําธุรกรรมทางอิเล็กทรอนิกส์ของประเทศ สําหรับกลุ่มธุรกิจบริการดิจิทัล เพื่อสร้างความน่าเชื่อถือในการรองรับการขยายตัวของกิจกรรมที่ส่งผลต่อเศรษฐกิจและสังคมในยุคดิจิทัล ที่ประชุมได้สรุปประเด็นสําคัญที่ต้องเร่งผลักดัน2เรื่อง ได้แก่ การดําเนินงานในส่วนที่เกี่ยวข้องกับการพิสูจน์และยืนยันตัวตนทางดิจิทัล หรือDigital IDและ การประกาศใช้ข้อเสนอแนะมาตรฐานว่าด้วยบริการเก็บเงินปลายทางสําหรับพาณิชย์อิเล็กทรอนิกส์ หรือCash on Delivery (COD)
สําหรับการดําเนินงานในส่วนที่เกี่ยวข้องกับDigital ID (การพิสูจน์และยืนยันตัวตนทางดิจิทัล) ดีอี มีนโยบายในการขับเคลื่อน และผลักดันการดําเนินงานภายใต้ “กรอบการขับเคลื่อนการให้บริการพิสูจน์และยืนยันตัวตนทางดิจิทัลของประเทศ ในระยะที่1 (พ.ศ.2565-2567)เพื่อขับเคลื่อนแผนปฏิบัติการ” ที่มีมติ ครม. (6ธันวาคม2565)มอบหมายให้กระทรวงดีอี และกระทรวงมหาดไทย
ตลอดจนหน่วยงานที่เกี่ยวข้องไปพิจารณาดําเนินงานในส่วนที่เกี่ยวข้องอย่างต่อเนื่องและเป็นรูปธรรม เพื่อมุ่งเน้นให้เกิดการขยายการใช้งานทั้งในบุคคลธรรมดา และนิติบุคคลเพิ่มมากขึ้น รวมถึงผลักดันให้เกิดการยกระดับเป็นงานที่มีความสําคัญ เช่น การเสนอให้มีการตั้งคณะกรรมการเฉพาะด้าน ภายใต้คณะกรรมการดิจิทัลเพื่อเศรษฐกิจและสังคมแห่งชาติ เพื่อกําหนดแผนการขับเคลื่อนที่เป็นรูปธรรมในระยะต่อไป ภายใน2ปี
ทั้งนี้ การดําเนินงานได้มีการกําหนด8กลยุทธ์หลักที่สําคัญ ภายใต้กรอบการขับเคลื่อนฯ ที่ครอบคลุมในประเด็น ดังนี้
1.การมีDigital IDที่ครอบคลุมบุคคล นิติบุคล และบุคคลต่างชาติ เพื่อรองรับการยืนยันตัวตนการลงลายมือชื่ออิเล็กทรอนิกส์ การมอบอํานาจและการให้ความยินยอมทางอิเล็กทรอนิกส์
2.ประชาชนสามารถเลือกใช้Digital IDในระดับความเชื่อมั่นที่มีความเหมาะสม เพื่อการเข้าถึงบริการทางออนไลน์ของภาครัฐและเอกชน
3.กระทรวงมหาดไทย จะเป็นหน่วยงานหลักในการให้ข้อมูลและบริการ สนับสนุนการพิสูจน์ตัวตน โดยมุ่งเน้นกระบวนการกํากับดูแลให้มีมาตรฐานและความน่าเชื่อถือ
4.การใช้Digital IDในการทําธุรกรรมของนิติบุคคลเป็นการใช้Digital IDบุคคลธรรมดาของผู้มีอํานาจของนิติบุคคลนั้น ร่วมกับการมอบอํานาจ (หากจําเป็น)
5.กรมพัฒนาธุรกิจการค้า (DBD)จะเป็นหน่วยงานหลักในการให้ข้อมูลของฝั่งนิติบุคคล เพื่อสนับสนุนการทําธุรกรรมของนิติบุคคล ผ่านDigital ID
6.ประชาชนสามารถเข้าถึงบริการภาครัฐผ่านระบบDigital IDที่น่าเชื่อถือ และใช้งานได้อย่างวงกว้าง โดยไม่ต้องลงทะเบียนพิสูจน์ตัวตนซ้ําซ้อน
7. ETDAจะพัฒนามาตรฐานกลางที่เกี่ยวข้อง เพื่อให้บริการมีมาตรฐานที่สอดคล้องกัน และเชื่อมโยงแลกเปลี่ยนข้อมูลกันได้ โดยให้หน่วยงานในแต่ละภาคส่วน นําไปประยุกต์ใช้
8. ETDAจะพัฒนามาตรฐานที่เกี่ยวข้องกับภาครัฐ เพื่อนําไปสู่การเชื่อมโยง แลกเปลี่ยนข้อมูลสําหรับบริการDigital IDระหว่างรัฐและเอกชน
ทั้งนี้ ปัจจุบันประเทศไทยมีการใช้Digital IDอย่างแพร่หลายผ่านหลายบริการที่สําคัญ เช่นThaID (11.4ล้านคน),เป๋าตัง (37.3ล้านคน), NDID (15.66ล้านAccount)และMobile ID (85,000คน)
ในส่วนของการประกาศใช้ข้อเสนอแนะมาตรฐานว่าด้วยบริการเก็บเงินปลายทางสําหรับพาณิชย์อิเล็กทรอนิกส์ (Cash on Delivery : COD)
สําหรับผู้ให้บริการขนส่งสินค้า และบุคคลที่สามที่เป็นสื่อกลางระหว่างผู้ให้บริการขนส่งสินค้าและผู้ส่งสินค้า เช่น ผู้ให้บริการจองขนส่งออนไลน์ (shipping aggregator)ผู้ให้บริการตลาดออนไลน์ (online marketplace)นั้น ที่ประชุมได้ให้ข้อเสนอแนะ เพื่อใช้เป็นแนวทางในการป้องกันและแก้ไขปัญหากรณีผู้บริโภคถูกหลอกลวงให้ชําระค่าสินค้าที่ไม่ได้สั่งหรือได้รับสินค้าไม่ตรงตามที่สั่ง
โดยมีประเด็นที่เป็นข้อกําหนดของบริการเก็บเงินปลายทาง ดังนี้
1.การพิสูจน์ตัวตนผู้ส่งสินค้า
2.การกําหนดระยะเวลาการถือเงินค่าสินค้า
3.การบันทึกข้อมูลที่เกี่ยวข้องกับการส่งสินค้า
4.การให้ข้อมูลผู้บริโภค
5.การเฝ้าติดตามพฤติกรรมการส่งพัสดุของผู้ส่งสินค้า
“ประโยชน์ของCODสําหรับหน่วยงานที่เกี่ยวข้อง สามารถสืบทราบข้อมูลของผู้กระทําความผิดได้ทันท่วงที ส่วนผู้บริโภคซึ่งเป็นผู้เสียหายมีโอกาสได้เงินคืนจากการถือเงินค่าสินค้าของ
ผู้ให้บริการขนส่งสินค้าและผู้รับโอนเงินทุกทอด ขณะเดียวกัน ยังป้องกันความเสียหายที่อาจจะเกิดขึ้นต่อผู้บริโภคเมื่อผู้ให้บริการขนส่งสินค้าตรวจพบพฤติกรรมการส่งสินค้าที่ต้องสงสัยด้วย”นางสาววงศ์อะเคื้อ กล่าว
สําหรับการดําเนินงานในระยะถัดไป คือ การนํามาตรฐานไปปฏิบัติ ร่วมกับผู้ให้บริการขนส่ง พร้อมส่งเสริมการสร้างความน่าเชื่อถือให้กับผู้ให้บริการที่ให้บริการได้ตามมาตรฐานที่กําหนดไว้
__________________________________________